सुशासन दिवस पर अच्छे कामों की दी गई नसीहत
कांकेर | पूर्व प्रधानमंत्री अटल बिहारी बाजपेयी के जन्म दिवस के अवसर पर शुक्रवार को जिला पंचायत के सभाकक्ष में सुशासन दिवस मनाया गया। जिला पंचायत के सीईओ चंदन कुमार ने कहा कि जनता और प्रशासन की दूरी को कम कर ग्रामीणों काे सहयोग करने की मंशा से काम करें। सुशासन अर्थात अच्छा शासन होना माना जाता है। प्रशासन की ओर से सरकार की चलाई जा रही कल्याणकारी योजनाओं को सफलता पूर्वक जनता तक पहुंचाई जाए, तभी सरकार की योजनाएं सफल होंगी। सुशासन दिवस के अवसर पर उपस्थित अधिकारियों ने अपने अनुभवों से अवगत कराया।
कार्यक्रम में अपर कलेक्टर अरविंद कुमार शर्मा, एसडीएम रेणुका श्रीवास्तव, डिप्टी कलेक्टर ऋषा ठाकुर, सीईओ जनपद पंचायत कायेलीबेड़ा गोकुल रावटे सहित जनपद स्तर के अधिकारी-कर्मचारी उपस्थित थे।
फोटो प्रदर्शनी में सजे यादगार िचत्र
पूर्व प्रधानमंत्री अटल बिहारी बाजपेयी के जन्म दिवस के अवसर पर कलेक्ट्रेट कार्यालय के प्रांगण में तीन दिवसीय फोटो प्रदर्शनी का आयोजन किया गया है। जनसंपर्क विभाग की ओर से फोटो प्रदर्शनी के माध्यम से बाजपेयी के अपने जीवन में किए गए कार्यों को छायाचित्रों के माध्यम से प्रदर्शित किया गया है। तीन दिवसीय छायाचित्र प्रदर्शन आम जनता के अवलोकन के लिए 26 दिसंबर शाम 5 बजे तक लगी रहेगी।
कांकेर. फोटो प्रदर्शनी का अवलोकन करते लोग।
hin_Deva hin_Deva bho_Deva hin_Deva hin_Deva hin_Deva